Deg tmetti taqbaylit, tamacahut yettawi-tt-id win meqqren yesɛan tamussni, d tirmit deg tudert ama d amɣar ama d tamɣart. Imennayen-agi, ilaq ad ilin d iḥeddaden n wawal, ssnen amek ara d-jebden lwelha n uzayez. Amennay, yessalay taɣect-is melmi ilaq, akken i tt-idyettṣubu diɣen, taɣect-is d tin i d-yesslalayen rrehba mi ara d-tebder kra n lewḥuc am waɣzen neɣ tteryel, akken i d-tesslalay lḥir mi ara d-tawi kra n tigawt ɣezzifen, tettak i waṣaḍ udem icebḥen, acku aṣaḍ d win yesɛan tabɣest, ul-is yeččur d lxir. Iferdisen-agi akk slalayen-d deg wul n wegrud leḥmala i uwadem-agi, aya ur yezmir ara ad t-yexdem menwala. Akken i dyenna M. Djellaoui : «Llal n tmacahut tejmeɛ gar snat tutlayin: Tin i d-yemmal wawal, lakk dtini d-temmal tfekka-s s leṣwat ntaɣect-is ».18